CELEX: 62010TA0164
Language: el
Date: 2013-09-26 00:00:00
Title: Υπόθεση T-164/10: Απόφαση του Γενικού Δικαστηρίου της 26ης Σεπτεμβρίου 2013 — Pioneer Hi-Bred International κατά Επιτροπής (Προσέγγιση των νομοθεσιών — Σκόπιμη ελευθέρωση γενετικώς τροποποιημένων οργανισμών στο περιβάλλον — Διαδικασία για τη χορήγηση άδειας διαθέσεως στην αγορά — Παράλειψη της Επιτροπής να υποβάλει στο Συμβούλιο πρόταση αποφάσεως — Προσφυγή λόγω παραλείψεως)

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/16
            
         Απόφαση του Γενικού Δικαστηρίου της 26ης Σεπτεμβρίου 2013 — Pioneer Hi-Bred International κατά Επιτροπής
   (Υπόθεση T-164/10) (1)
   
   (Προσέγγιση των νομοθεσιών - Σκόπιμη ελευθέρωση γενετικώς τροποποιημένων οργανισμών στο περιβάλλον - Διαδικασία για τη χορήγηση άδειας διαθέσεως στην αγορά - Παράλειψη της Επιτροπής να υποβάλει στο Συμβούλιο πρόταση αποφάσεως - Προσφυγή λόγω παραλείψεως)
   2013/C 336/32
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Pioneer Hi-Bred International, Inc. (Johnston, Iowa, ΗΠΑ) (εκπρόσωποι: J. Temple Lang, solicitor, και T. Müller-Ibold, δικηγόρος)
   
      Καθής: Ευρωπαϊκή Επιτροπή (εκπρόσωποι: L. Pignataro-Nolin, N. Yerell και C. Zadra)
   
      Αντικείμενο
   
   Αίτημα προκειμένου να διαπιστωθεί, κατά το άρθρο 265 ΣΛΕΕ, ότι η Επιτροπή, καθόσον δεν υπέβαλε στο Συμβούλιο σχέδιο για τη λήψη μέτρων κατ’ εφαρμογή του άρθρου 5, παράγραφος 4, της αποφάσεως 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (ΕΕ L 184, σ. 23), και καθόσον δεν έλαβε οποιοδήποτε άλλο μέτρο που, κατά την πρόοδο της διαδικασίας εκδόσεως αποφάσεως, θα ήταν ενδεχομένως αναγκαίο προκειμένου να διασφαλιστεί η έκδοση της αποφάσεως που προβλέπεται στο άρθρο 18 της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (ΕΕ L 106, σ. 1), παρέβη τις υποχρεώσεις που υπέχει δυνάμει του άρθρου 18 της οδηγίας 2001/18
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Η Ευρωπαϊκή Επιτροπή, καθόσον δεν υπέβαλε στο Συμβούλιο σχέδιο για τη λήψη μέτρων κατ’ εφαρμογή του άρθρου 5, παράγραφος 4, της αποφάσεως 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, παρέβη τις υποχρεώσεις που υπέχει δυνάμει του άρθρου 18 της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου.
            
         
               2)
            
            
               Καταδικάζει την Επιτροπή στα δικαστικά έξοδα.
            
         
      (1)  EE C 161 της 19.6.2010.